wickkiey/tamil-wikipedia-chunked huggingface dataset:
# அல் சுஃபி

## வானியல்

இவர் ஏமனில் இருந்தபோது, இசுபாகனில் இருந்தபோது அல்ல, கண்ணுக்கே தெளிவாகத் தெரிந்த பெருமெகல்லனிய முகிலை இனங்கண்டார். இதை ஐரோப்பியர் எவருமே 16 ஆம் நூற்றாண்டில் பெர்டினாண்டு மெகல்லன் பயணத்துக்கு முன்புவரை கண்டதில்லை. இவர் தான் முதலில் 964 இல் ஆந்திரமேடா பால்வெளியை முதலில் பதிவு செயதவர்; ஆனால் அதைச் சிறுமுகில் என விவரித்துள்ளார். நமது பால்வழிப் பால்வெளியைத் தவிர, இவை தாம் புவியில் இருந்து முதலில் கண்டறிந்த பால்வெளிகளாகும்.
இவர் சூரியனின் தோற்றச் சுழற்சி வட்டணை அல்லது வான்கோளப் பெருவட்டத்தோடு புவி நடுவரை வட்டம் சாய்ந்துள்ளதை நோக்கினார். மேலும் புவியின் வெப்பமண்டல ஆண்டினைத் துல்லியமாக கண்க்கிட்டார். இவர் விண்மீன்களை நோக்கீடுகளைச் செய்து, அவற்றின் இருப்புகளையும் தோற்றநிலை பருமையையும் நிறங்களையும் விவரித்தார். இவர் இம்முடிவுகளை ஒவ்வொரு விண்மீன் குழுவுக்கும் தனித்தனியாக அமைத்தார். இவர் ஒவ்வொரு விண்மீன் குழுவுக்கும் இரண்டு வரைபடங்களை வரைந்தார். ஒரு படம் வான்கோளத்துக்கு வெளியில் இருந்தும் மற்றொரு படம் அதற்கு உள்ளிருந்தும் (புவியில் இருந்து பார்ப்பது போலவும்) வரைந்தார்.  
அல்-சுபி வான்கோளகங்களைப் பற்றியும் எழுதியுள்ளார். மேலும், இவற்றுக்கான பல பய்ன்பாடுகளையும் கண்டுபிடித்தார்: இவர் இசுலாமிய வானியல், இசுலாமியக் கணியவியல்(சோதிடம்), ஓரையியல் , நாவாயியல், அளக்கையியல், காலக்கணிப்பியல், கிபுலா, சலாத் வழிபாடுகள் எனப் பல துறைகளில் 1000 க்கும் மேற்பட்ட வான்கோளகப் பயன்பாடுகளை விவரித்துள்ளார்.
# அல் சுஃபி

## சுபி நோக்கீட்டுப் போட்டி

ஈரான் வானியல் கழகப் பயில்நிலை வானியலாளர் குழு 2006 இலிருந்து பன்னாட்டு சுபி நோக்கீட்டுப் போட்டியை அல்-சுபி நினைவாக நடத்திவருகிறது. இந்தப் போட்டி 2006 இல் செமான் மாகாணத்தின் வடக்குச் செமான் நகரத்தில் நடத்தப்பட்டது. இதன் இரண்டாம் போட்டி 2008 கோடையில் சகெடானுக்கு அருகில் உள்ள இலடாசில் நடத்தப்பட்டது.  
இந்நிகழ்ச்சியில் நூற்றுக்கும் மேற்பட்ட நோக்கீட்டாளர்கள் கலந்துகொண்டனர்.
# நபிவழி

**நபிவழி** அல்லது **சுன்னா** அல்லது **சுன்னத்து** என்பது இறைத்தூதர் முகம்மது அவர்களின் வாழ்க்கை மற்றும் வழிகாட்டல்களில் அடிப்படையில் முசுலிம்கள் தம் வாழ்க்கையில் பின்பற்ற பரிந்துரைக்கப்படுபவனவாகும். இவை இசுலாத்தின் ஐந்து அடிப்படைக் கடமைகளுக்கு அடுத்த நிலையில் உள்ளவை. **' என்ற சொல்லானது (, , பன்மையில் **' ), மூலச்சொல்லான என்பதில் இருந்து பெறப்பட்டதாகும். இதன் பொருள் மென்மையானது மற்றும் எளிதான வழி அல்லது நேரான வழி என்பதாகும். இச்சொல்லின் நேரடிப் பொருளானது ஒழுங்குபடுத்தபட்ட பாதையைக் குறிக்கிறது. இசுலாமிய நூல்களில், *சுன்னா* என்பது முகம்மது அவர்களின் வாழ்க்கையில் பின்பற்றப்பட்டவை மற்றும் அவரால் பின்பற்ற பரிந்துரைக்கப்பட்டவை ஆகியவற்றைக் குறிப்பதாக கூறப்பட்டுள்ளது. மேலும் முகம்மது அவர்களின் சரிய்யாவின் ஆசிரியராகவும், ஒரு சிறந்த முன்னுதாரமாகவும் கடைப்பிடக்கத் தகுந்தவர் என்றும் கூறுகிறது.(உசுவத்துன் ஹசனா - அழகிய முன்மாதிரி)
# அமின் அகுசன் இசுலாகி

**இமாம் அமீன் அகுசன் இசுலாகி** (Imam Amin Ahsan Islahi) ஒரு பாக்கித்தானிய இசுலாமிய அறிஞர் மற்றும் குர்ஆன் விரிவுரையாளர் ஆவார். இவரது உருது மொழியில் ஆக்கபட்ட குர்ஆன் விரிவுரையான (தப்சீர்) ததப்பர் இ குர்ஆன் மிகவும் புகழ் பெற்றதாகும். இவர் இந்தியான் ஒருங்கிணைந்து மாகாணத்தில்(தற்போதைய உத்தர பிரதேசம்) பிறந்து, பிரிவினைக்குப் பின் பாக்கித்தானுக்கு குடிபெயர்ந்தவர் ஆவார். மேலும் ஆரம்ப காலங்களில் சமாத்தே இசுலாமியிலும் முக்கியப் பங்கு வகித்துள்ளார்.
# அமின் அகுசன் இசுலாகி

## இவரது நூல்கள்

இவர் தபப்பர் இ குர்ஆன் தவிர Complete Text of Tadabbur-i-Quran பல நூல்களை இயற்றியுள்ளார். அவற்றுள் சில:
1. ‘تزكيہ نفس’ (தசுக்கியா இ நப்சு Tazkiyah-i-Nafs: உளத்தூய்மை)
1. ‘حقيقت شرك’ (கக்கியா இ சிர்க்கு Haqiqat-i-Shirk: இணைவைத்தல் கோட்பாடுகள்)
1. ‘حقيقت توحيد’ (கக்கியா இ தவ்கீது Haqiqat-i-Tawhid: ஓரிரைக் கொள்கை கோட்பாடுகள்)
1. (ககியா இ ரிசாலத்து Haqeeqat-e- Risalath: தூதுத்துவ கோட்பாடுகள்)
1. ககியா இ மாஅது Haqeeqath-e- Ma-aad : மறுமையின் கோட்பாடுகள்
# அமின் அகுசன் இசுலாகி

## உசாத்துணைகள்

- மீர், முசுதான்சிர். *கொகிரன்சு இன் தி குர்ஆன்: எ இசுடடி ஆபு இசுலாகீசு கான்செப்டு ஆபு நசாம் இன் ததப்பர் இ குர்ஆன்* (ஆங்கிலம்). இந்தியன் போல்சு: அமெரிக்க அறக்கட்டளை பதிப்பகம், 1986. .
- ராபின்சன், நீல். *திசுகவரிங்கு தி குர்ஆன்: எ காண்டெம்பரி அப்ரோச்சு து எ வெயில்டு இடெக்சுடு* (ஆங்கிலம்). இலண்டன்: SCM பதிப்பகம், 1996. .
# அமின் அகுசன் இசுலாகி

## வெளியிணைப்புகள்

- Amin Ahsan Islahi, Dar-ut-Tazkeer
- www.amin-ahsan-islahi.com
# ஓவர்மான் மறுசீராக்கல் வினை

**ஓவர்மான் மறுசீராக்கல் வினை** (*Overman rearrangement*) என்பது அலிவளைய ஆல்ககால்களை ஒரு இடைநிலைப் பொருள் வழியாக அலிவளைய முக்குளோரோ அசிட்டமைடுகளாக மாற்றியமைக்கும் கிளெய்சன் மறுசீராக்கல் வினை வகையைச் சார்ந்த வேதி வினை என்று விவரிக்கப்படுகிறது. இலாரி ஓவர்மான் 1947 ஆம் ஆண்டில் இந்த மறுசீராக்கல் வினையைக் கண்டறிந்தார்.  
இந்த [3,3]- சிக்மா மின்னனு நகர்வு மறுசீராக்கம் என்ற மாறு தோற்றுரு தேர்வுக்கு வெப்பமூட்டுதல் அவசியமாகும். Hg(II) அல்லது Pd(II) உப்புகளும் வினையூக்கியாகச் செயல்படலாம். இறுதியாக விளைகின்ற அல்லைலமீன் அமைப்புகள் பலவித வேதியியல் அல்லது உயிரியல் முக்கியத்துவம் வாய்ந்த இயற்கை மற்றும் இயற்கையல்லாத கிளைசீன் போன்ற அமினோ அமிலங்களாக மாற்றமடைகின்றன..  
சமச்சீரற்ற தொகுப்பு வினைகளிலும் ஓவர்மான் மறுசீராக்கல் வினை பயன்படுகிறது.
# வடிவவியல் உருமாற்றம்

**வடிவவியல் உருமாற்றம்** (*geometric transformation*) என்பது சில வடிவவியல் அமைப்புகளைக் கொண்ட கணத்திலிருந்து அதே கணத்தை அல்லது அதைப்போன்ற வேறொரு கணத்தைத் தொடர்புபடுத்தும் ஒரு இருவழிக்கோப்பு ஆகும். குறிப்பாக, "வடிவவியல் உருமாற்றம் என்பது புள்ளிகளின் கணங்களை ஆட்களமாகவும் வீச்சாகவும் கொண்ட சார்பாகும். பெரும்பாலும் ஒரு வடிவவியல் உருமாற்றத்தின் ஆட்களம், வீச்சு இரண்டுமே R<sup>2</sup> அல்லது R<sup>3</sup> ஆக இருக்கும். பெரும்பான்மை வடிவவியல் உருமாற்றங்கள் 1-1 சார்புகளாக இருப்பதால் அவற்றுக்கு நேர்மாறு உண்டு." இந்த உருமாற்றங்களைப் பற்றி அறிந்துகொள்வதன் மூலமாக வடிவவியலைத் தெரிந்து கொள்ளலாம்.  
வடிவவியல் உருமாற்றங்களின் ஆட்களங்களின் பரிமாணங்களைக் கொண்டு அவற்றை வகைப்படுத்தலாம். அதாவது அவை தள உருமாற்றங்களா அல்லது வெளி உருமாற்றங்களா எனக் காணலாம். மேலும், அவை பாதுகாக்கும் பண்புகளைக் கொண்டும் அவற்றை வகைப்படுத்தலாம்:
- இடப்பெயர்ச்சிகள் தூரங்களையும் திசைப்போக்குடைய கோணங்களையும் பாதுகாக்கின்றன.
- சமஅளவை உருமாற்றங்கள் தூரங்களையும் கோணங்களையும் பாதுகாக்கின்றன.
- வடிவொப்புமைகள் தூரங்களுக்கு இடைப்பட்ட விகிதங்களைப் பாதுகாக்கின்றன.
- கேண்முறை உருமாற்றங்கள் இணைத்தன்மையைப் பாதுகாக்கின்றன  
இவை ஒவ்வொன்றும் முந்தைய வகை உருமாற்றத்தை உள்ளடக்கியவையாகும்.  
- நேர்மாற்றல் தளங்களில் அமையும் கோடுகள், வட்டங்களைப் பாதுகாக்கின்றன; மோபியஸ் உருமாற்றங்கள் முப்பரிமாணத்தில் தளங்களையும் கோளங்களையும் பாதுகாக்கின்றன.  
ஒரேவகையைச் சேர்ந்த உருமாற்றங்கள் அனைத்தும் சார்புகளின் தொகுப்பு செயலைப் பொறுத்து ஒரு குலம் ஆகும். இவை பிற உருமாற்றங்களின் உட்குலங்களாகவும் அமையலாம்.
# அஸ்வினிகள்

**அஸ்வினிகள்** அல்லது **அஸ்வினி குமாரர்கள்** (Ashvins or Ashwini Kumaras) இவர்களின் ஒருவர் நாசத்யா எனவும் மற்றவர் தஸ்ரா எனவும் அழைக்க படுகிறார்கள், இந்து தொன்மவியலின்படி இரட்டையர்களான இவர்கள் தேவர்களுக்கான மருத்துவர்கள். சூரியனுக்கும் சரண்யூ தம்பதியருக்குப் பிறந்தவர்கள். அஸ்வனிகளைப் பற்றிய குறிப்புகள், ரிக் வேதம், புராணம் மற்றும் மகாபாரதத்தில் உள்ளது.  
அஸ்வினி குமாரர்கள் குறித்து, ரிக் வேதத்தில் 376 இடங்களில் குறிக்கப்பட்டுள்ளது.
# அஸ்வினிகள்

## மகாபாரதத்தில்

மாத்திரியின் இரட்டை மகன்களான நகுலன் மற்றும் சகாதேவன், அஸ்வினிகுமாரர்களின் அம்சங்களாக பிறந்தவர்கள்.
# கின்னரர்

, தாய்லாந்து]]  
**கின்னரர்** (Kinnara) (சமசுகிருதம் : किन्नर?) என்பவர்கள், இந்து தொன்மவியலின்படி இடுப்பிற்கு கீழ் பறவை உருவமும், இடுப்பிற்கு மேல் மனித உருவமும் கொண்ட ஆண் மற்றும் பெண் பாலினத்தவர்கள். இவர்களைப் பற்றிய குறிப்புகள் பௌத்த சமயத்திலும் உண்டு. . கின்னரர்கள் ஆடற்கலையில் வல்லவர்கள். இந்து மற்றும் பௌத்த வழிபாட்டுத் தலங்களில் கின்னரர்களின் உருவச்சிலைகளும், புடைப்புச் சிற்பங்களும், ஓவியங்களும் காணப்படுகிறது.
# மருத்துக்கள்

**மருத்துக்கள்** (Marutas) ), இந்து தொன்மவியலில் மருதகனங்கள் என்றும் அழைப்பர். உருத்திரன்-பிரிசினி தம்பதியருக்கு பிறந்த மருத்துக்களின் எண்ணிக்கை 27 முதல் 60 ஆக குறிப்பிடப்பட்டுள்ளது.. புவியின் வடக்கு பகுதியில் வாழும் மருத்துக்கள் இடி, மின்னல் போன்ற படைக்கலன்கள், இரும்பு பற்களுடன், கடும் கோபத்துடன், சூறாவளி காற்று போன்று வெகு வேகமாக பயணிப்பவர்கள் என அறியப்படுகிறது.  
ரிக் வேத மண்டலம் ஆறில், மந்திரம் 66இல் மழை, பெருங்காற்று, சூறாவளியுடன் கூடிய மழை ஆகியவைகளுக்கான தேவர்கள், மருத்துக்கள் என கூறுகிறது.  
திதி-காசியபரிடம் இந்திரனை வெல்லக்கூடிய ஒரு மகனை அருள வேண்டினாள். குழந்தை கருவுற்ற நாளிலிருந்து நியம நிஷ்டைகளுடன் இருக்க வேண்டும் என்று காசியபர் கூறினார். அதற்குப் பங்கம் ஏற்பட்டால் நினைத்தது நிறைவேறாது என்றார். கருவுற்ற திதி ஒருநாள் கால்களைக் கழுவாமல் தூங்கச் செல்ல, இந்திரன் அணு அளவில் அவளது கருவறையுள் நுழைந்து கருவை வஜ்ராயுதத்தால் ஏழு பகுதிகளாக்கிட, மறுபடியும் அந்த ஒவ்வொன்றும் ஏழாக மொத்தம் நாற்பத்தொன்பது துண்டுகளாயின. *கருக்கள்* அழ, இந்திரன், கருக்களைப் பார்த்து *மா ருத* (அழாதே) என்று கூற அவை மருத்துகள் எனப்பட்டன. மருத்துக்கள், இந்திரனின் இளைஞர் படைகள் ஆவர்.
# இசுலாமிய வரலாற்றின் காலக்கோடு

__NOTOC__
இந்த **இசுலாமிய வரலாற்றின் காலக்கோடு** இசுலாமிய வரலாற்றில் கிரிகேரியன் மற்றும் இசுலாமிய நாட்காட்டியைத் தொடர்புபடுத்துகிறது.
# இசுலாமிய வரலாற்றின் காலக்கோடு

## கிரிகேரியன் நாட்காட்டி

;நகரம்-நாடு மற்றும் பேரரசின் காலகட்டம்
- 6ஆம் நூற்றாண்டு CE (126 BH – 23 BH)  
;இசுலாமிய உலகமயமாக்கல் காலகட்டம் மற்றும் மைய ஆட்சிதளர்தல்
- 7ஆம் நூற்றாண்டு CE (23 BH – 81 AH)
- 8ஆம் நூற்றாண்டு CE (81 AH – 184 AH)
- 9ஆம் நூற்றாண்டு CE (184 AH – 288 AH)
- 10ஆம் நூற்றாண்டு CE (288 AH – 391 AH)
- 11ஆம் நூற்றாண்டு CE (391 AH – 494 AH)
- 12ஆம் நூற்றாண்டு CE (494 AH – 597 AH)
- 13ஆம் நூற்றாண்டு CE (597 AH – 700 AH)
- 14ஆம் நூற்றாண்டு CE (700 AH – 803 AH)
;முசுலீம்கள் சிதறுண்ட காலகட்டம்
- 15ஆம் நூற்றாண்டு CE (803 AH – 906 AH)
- 16ஆம் நூற்றாண்டு CE (906 AH – 1009 AH)
- 17ஆம் நூற்றாண்டு CE (1009 AH – 1112 AH)
- 18ஆம் நூற்றாண்டு CE (1112 AH – 1215 AH)
- 19ஆம் நூற்றாண்டு CE (1215 AH – 1318 AH)  
;முசுலீம்கள் தேசிய காலகட்டம்
- 20ஆம் நூற்றாண்டு CE (1318 AH – 1421 AH)
- 21ஆம் நூற்றாண்டு CE (1421 AH – 1524 AH)
# இசுலாமிய வரலாற்றின் காலக்கோடு

## இசுலாமிய நாட்காட்டி

; இசுலாமிய நாட்காட்டியிலிருந்து கிரிகேரியனுக்கு
- ஹிஜிரி 1ஆம் நூற்றாண்டு (622 AD – 719 AD
- ஹிஜிரி 2ஆம் நூற்றாண்டு (719 AD - 816 AD)
- ஹிஜிரி 3ஆம் நூற்றாண்டு (816 AD - 913 AD)
- ஹிஜிரி 4ஆம் நூற்றாண்டு (913 AD - 1009 AD)
- ஹிஜிரி 5ஆம் நூற்றாண்டு (1009 AD - 1106 AD])
- ஹிஜிரி 6ஆம் நூற்றாண்டு (1106 AD - 1203 AD)
- ஹிஜிரி 7ஆம் நூற்றாண்டு (1203 AD - 1299 AD)
- ஹிஜிரி 8ஆம் நூற்றாண்டு (1299 AD - 1397 AD)
- ஹிஜிரி 9ஆம் நூற்றாண்டு (1397 AD - AD)
- ஹிஜிரி 10ஆம் நூற்றாண்டு ( AD - AD)
- ஹிஜிரி 11ஆம் நூற்றாண்டு ( AD - AD)
- ஹிஜிரி 12ஆம் நூற்றாண்டு ( AD - AD)
- ஹிஜிரி 13ஆம் நூற்றாண்டு ( AD - 1883 AD)
- ஹிஜிரி 14ஆம் நூற்றாண்டு (1883 AD - 1980 AD)
- ஹிஜிரி 15ஆம் நூற்றாண்டு (1980 AD - )
# இசுலாமிய வரலாற்றின் காலக்கோடு

## மேலும் பார்க்க

- இசுலாமிய உலகில் அறிவியல் மற்றும் பொறியியல் காலக்கோடு
- இசுலாமிய வரலாறு
- எருசலேம் - முக்கிய வரலாற்று நிகழ்வுகள்
# இசுலாமிய வரலாற்றின் காலக்கோடு

## வெளியிணைப்புக் கட்டுரைகள்

- இசுலாமிய ஆட்சியாளர்கள்/கலிபாக்களின் காலக்கோடு (படவடிவில்)
# கலாசூரி

**கலாசூரி** (*Kala Suri*) என்பது இலங்கை அரசினால் "கலை வளர்ச்சிக்காக சிறப்புப் பங்களிப்பை வழங்கிய கலைஞர்களுக்கு" ஆண்டு தோறும் வழங்கப்படும் ஓர் உயரிய விருதாகும். இவ்விருதைப் பெறும் கலைஞர் தனது பெயருக்கு முன்னால் இப்பட்டத்தையும் சேர்த்துக் கொள்வர். இவ்விருதின் தரம் அரசு வழங்கும் வித்தியாநிதி விருதுக்கு அடுத்தபடியானதாகும்.
# கலாசூரி

## விருதாளர்கள்

கலாசூரி விருது வழங்கப்பட்டவர்கள் சிலர்:  
- மொகிதீன் பேக் (1983)
- என். கே. பத்மநாதன் (1992)
- தங்கம்மா அப்பாக்குட்டி
- வாசுகி ஜெகதீஸ்வரன்
- ஆர். சிவகுருநாதன்
- அ. சிவனேசச்செல்வன் (1998)
- வெற்றிவேல் வினாயகமூர்த்தி
- அருந்ததி சிறீரங்கநாதன்
- தர்மசிறி பண்டாரநாயக்க
- எம். ஏ. நுஃமான் (2005)
- ராஜினி செல்வநாயகம் (2005)
- சு. வில்வரத்தினம் (2005)
- சுமதி சிவமோகன் (2005)
- ரி. சனாதனன் (2005)
# பொறிவினை

**பொறிவினை** (ஆங்கிலத்தில் machining) என்பது மூலப்பொருள் துண்டு ஒன்றினை தேவைப்படும் வடிவத்துக்கும், அளவிற்கும் மாற்றும் ஒரு செயற்முறையாகும். இதுவொரு கட்டுப்படுத்தப்பட்ட பொருள்-நீக்கல் முறையாகும்.  
ஆயத்தச் செலவுகளை ஒப்பிடும்போது, பெரும்பாலான பொறிவினைகளுக்கு குறைவான செலவுதான் ஆகிறது. எனினும் ஒரு பொருளை பெருமளவு உற்பத்தி செய்யும்போது, அதிக செலவினை ஏற்படுத்தும் ஒரு செயற்முறையாக பொறிவினை கருதப்படுகிறது.  
சிறப்பான பரப்புச் சீர்மை தேவைப்படும்போதும், துல்லியமான அளவுகளை பெறவேண்டிய தேவையிருத்தலின்போதும் பொறிவினை எனும் செயற்முறையே தேர்ந்தெடுக்கப்படுகிறது.
# ஜான் கவுச் ஆடம்சு

**ஜான் கவுச் ஆடம்சு** (*John Couch Adams*, 5 சூன் 1819 – 21 சனவரி 1892) என்பவர் பிரித்தானிய கணிதவியலாளரும், வானியலாளரும் ஆவார்.  
ஜான் ஆடம்சு இங்கிலாந்தின் இலான்செசுட்டன் நகரில் ஒரு குத்தகை உழவருக்கு மகனாகப் பிறந்தார். கேம்பிரிட்ஜ் பல்கலைக்கழகத்தில் 1843இல் கணிதத்தில் பட்டம் பெற்றார். 1859 முதல் இறக்கும் வரை அதே பல்கலைக்கழகத்தில் இலவுண்டீன் கட்டிலில் வானியல், வடிவியலில் இலவுண்டீன் பேராசிரியராகப் பணியாற்றினார். 1860இல் கேம்பிரிட்ச் வான்காணகத்தின் இயக்குநராக நியமிக்கப்பட்டார்.  
இவர் 1846இல் இலவாய்ரியருக்கும் முன்பாகவே நெப்டியூன் என்ற கோளின் இருப்பைக் கண்டறிந்தார். இவரது கணக்கீடுகள், இலவாய்ரியரின் முன்கணிப்பு வெளியாகும்வரை, கண்டுகொள்ளப்படவில்லை. ஆடம்சின் முன்கணிப்பின் முன்மையைப் பிறகு ஜேம்சு சால்லீசும், ஜான் ஹெர்சலும் சுட்டிக் காட்டினர்.  
இவர் 1852இல் நிலாவின் நிரலியக்க வேறுபாடுகளையும், 1866இல் கோள்களின் சிற்றலைவுகளையும் ஆய்வு செய்தார். இவை இரண்டுமே வான்கணிதவியற் சிக்கல்களாகும். இவரது வானியல் கட்டுரைகள் இருதொகுதிகளாக 1876இலும் 1901இலும் வெளியிடப்பட்டன.
# 6 ஆம் நூற்றாண்டின் இசுலாமிய வரலாற்றின் காலக்கோடு

## ஆறாம் நூற்றாண்டு (500–600)

தோராயமாக 126 BH - 23
- 545: அப்துல்லாஹ்வின் பிறப்பு, (முகம்மது நபியின் தந்தை (தோராயமான நாள்)).
- 570: முகம்மது நபியின் பிறப்பு (தோராயமான நாள்) மற்றும் அவரது தந்தை அப்துல்லாஹ்வின் மரணம்.
- 573: அபூபக்கர் அவர்களின் பிறப்பு (தோராயமான நாள்).
- 576: ஆமினா, முகம்மது நபியின் தாயாரின் மரணம் (தோராயான நாள்).
- 576: உதுமான் அவர்களின் பிறப்பு (தோராயமான நாள்).
- 578: அப்துல் முத்தலிப், முகம்மது நபியின் பாட்டனாரின் மறைவு (தோராயமான நாள்)
- 582: உமர் அவர்களின் பிறப்பு (தோராயமான நாள்).
- 582: தன் பெரிய தந்தையார் அபூதாலிப் அவர்களுடன் முகம்மது நபியின் சிரியாவிற்கான பயணம். அங்கு கிறித்துவ துறவி பாகிராவுடன் அவர்களின் சந்திப்பு. பாகிரா, முகம்மதிடம் இறைத்தூதருக்கான குணங்களைக் கண்டு அவரிடம் இறைத்தூதர்களின் அடையாளம் இருப்பதைப் பார்த்து அறிகிறார். (தோராயமான நாள்).
- 594: முகம்மது நபி கதீஜாவிற்காக அவரது வியாபரப் பயணக்கூட்டத்தை சிரியா வரை வழிநடத்திச் சென்று திரும்புதல் .(தோராயமான நாள்)
- 595: முகம்மது நபி கதீஜாவுடனான திருமணம் (தோராயமான நாள்).
- 599: முகம்மது நபியின் பெரிய தந்தையின் மகன், மற்றும் மருமகன் அலி இப்னு அபிதாலிப்பின் பிறப்பு.
# வால்ட்டர் சிட்னி ஆடம்சு

**வால்ட்டேர் சிட்னி ஆடம்சு** (*Walter Sydney Adams* டிசம்பர் 20, 1876 - மே 11, 1956) என்பவர் அமெரிக்காவைச் சேர்ந்த ஒரு வானியியலாளர் ஆவார்.
# வால்ட்டர் சிட்னி ஆடம்சு

## வாழ்க்கைக் குறிப்பு

வால்ட்டேர் சிட்னி ஆடம்சு துருக்கி அந்தியோக்கியா நகரில் 1876இல் கிறித்தவ மதப்பரப்புனர்கள் லூசியன் ஆடம்சு, நான்சி ஆடம்சு ஆகியோருக்குப் பிறந்தார். 1985 ஆம் ஆண்டில் ஐக்கிய அமெரிக்காக்குக் குடிபெயர்ந்தார்.  
1924இல் இவர் பெருமுயற்சி எடுத்து கதிர்நிரலாய்வு வழியாக செம்பெயர்ச்சிக்கான நோக்கீடுகளைப் பதிவு செய்தார். சீரசு-பி ஆய்வை இது முழுநிறைவாக்கியதோடு, ஐன்சுடைனின் பொது சார்பியல் கோட்பாட்டுக்கான நல்ல சான்றை வழங்கியது.  
இவரது நினைவாக சிறுகோள் ஒன்றுக்கு 3145 வால்ட்டர் ஆடம்சு என்ற பெயரிடப்பட்டது. செவ்வாயின் விண்கல் வீழ் பள்ளம் ஒன்றுக்கு இவரது பெயர் சூட்டப்பட்டது. நிலாவின் பள்ளம் ஒன்றுக்கு ஜான் கவுச் ஆடம்சு, சார்லசு இட்ச்காக் ஆடம்சு ஆகியோருடன் இணைந்து ஆடம்சு என்ர பெயர் சூட்டப்பட்டது.
# 7 ஆம் நூற்றாண்டின் இசுலாமிய வரலாற்றின் காலக்கோடு

## ஏழாம் நூற்றாண்டு (601 - 700)

தோராயமா 23 BH - 81 AH.
- 605: முகம்மது நபியின் மகள் மற்றும் அலி இப்னு அபூதாலிப் அவர்களின் மனைவி பாத்திமாவின் பிறப்பு.
- 605: முகம்மது நபி காபாவை மறுகட்டமைக்க உதவுதல்.
- 610: ஹிரா குகையில் குர்ஆன் அருளப்படல். வானவர் ஜிப்ரயீல் மூலம் குர்ஆன் முதன் முதலாக அருளப்பட்டது. கதீஜா அவர்கள் முதலில் இசுலாத்தை ஏற்றுக் கொண்டார்.
- 613: சபா மலை குன்றின் மீது நின்று இசுலாத்தின் பக்கம் மக்களை அழைத்தல்.
- 614: குறைசிகளால் முசுலீம்கள் ஒடுக்கப்படல். முசுலீம்களின் ஒரு குழு அபிசீனியாவுக்கு இடம் பெயர்தல்.
- 615: உமர் மற்றும் ஹம்சா இசுலாத்தை ஏற்றல்
- 616: அபிசீனியாவிற்கு இரண்டாம் இடப்பெயர்வு
- 617: குறைசிகளால் ஹாசிம்கள் மற்றும் முகம்மது நபி விலக்கப்படுதல்.
- 619: தடை விலக்கப்படுதல். அபூ தாலிப் மற்றும் கதீஜாவின் மரணம், துக்க ஆண்டு.
- 620: தாயிப் நகருக்கு பயணம். "விண்ணுலகப் பயணம்".
- 622: ஹிஜிரா மதினாவுக்கு இடம் பெயர்தல். இசுலாமிய நாட்காட்டியின் துவக்கம்.
- 622: மதினா அரசியலமைப்பு. முதல் இசுலாமிய அரசு அமைக்கப்படுதல்.
- 624: பதுருப் போர். பனூ கைனிகா யூதர்களை மதீனாவிலிருந்து வெளியேற்றல். எருசலேம் இலிருந்து மக்காவை நோக்கி கிப்லா (தொழும் திசை) மாற்றப்படுதல்.
- 625: உஹதுப் போர். பனூ நாதிர் யூதர்களை மதினாவிலிருந்து வெளியேற்றல்.
- 625: ஹசன் இப்னு அலியின் பிறப்பு, அலீ மற்றும் பாத்திமா அவர்களின் மகன்.
- 626: ஹூசைன் இப்னு அலியின் பிறப்பு, அலீ மற்றும் பாத்திமா அவர்களின் மகன்.
- 627: அகழ்ப்போர். பனூ குறைழா உடுருவல்.
- 632: மெக்காவில் முகம்மது நபியின் இறுதிப் பேருரை
- 642: எகிப்து கைப்பற்றப்படல்
- 685: முதலாம் மர்வானின் மரணம். அப்துல் மாலிக் தமாசுக்கசின் கலீபாவாதல். அய்னுல் வதா போர்.
- 686: அல் முக்தார் தன்னை குபாவின் கலீபாவாக அறிவித்தல்.
- 687: குபா போர் முக்தார் மற்றும் அப்துல்லாஹ் இப்னு சுபைர் இடையே நடைபெற்றது. முக்தார் கொல்லப்பட்டார்.
- 691: தைர் அல் சாலிக் போர். குபா அப்துல் மாலிக்கிடம் வீழ்தல்.
- 692: மக்காவின் வீழ்ச்சி. இப்னு சுபைரின் மரணம். அப்துல் மாலிக் ஒற்றைக் கலீபாவாதல்.
- 695: யெசிரா மற்றும் அகுவாசில் காரிஜியாக்களின் குழப்பங்கள். காருண் போர். வடக்கு ஆப்பிரிக்காவில் காஹினாவுக்கு எதிரான பரப்புரை. முசுலீம்கள் மறுபடியும் பர்காவுக்கு பின்வாங்கினர். திரான்சாக்சியானாவில் முன்னேற்றம் மற்றும் கிசுவைக் கைப்பற்றல்.
- 700: பேர்பர்களுக்கு எதிராக வடக்கு ஆப்பிரிக்காவில் பரப்புரை. இந்த நூற்றாண்டின் இறுதியில், முசுலீம்களின் எண்ணிக்கை உலக மக்கள் தொகையில் ஒரு விழுக்காடு அளவு ஆனது.
# 7 ஆம் நூற்றாண்டின் இசுலாமிய வரலாற்றின் காலக்கோடு

## மேலும் பார்க்க

இசுலாமிய வரலாற்றின் காலக்கோடு
# நோயில் பூசுதல் (அருட்சாதனம்)

**நோயில் பூசுதல்** என்பது குணமளிக்கும் அருட்சாதனம் ஆகும். கடுமையான நோயினால் பாதிக்கப்பட்டவர்கள் நோயில் பூசுதல் மூலம் இறைவனின் இரக்கத்தை பெற்று குணமடைவர் என்பது கத்தோலிக்கக் கிறிஸ்தவர்களின் நம்பிக்கை. பொதுவாக இறக்கும் தருவாயில் இருப்பவர்களுக்கே வழங்கப்படுகிறது.
# நோயில் பூசுதல் (அருட்சாதனம்)

## நோயில் பூசுதல் திருசடங்கு

நோயில் பூசுதலின் போது குருவானவர் நோயாளியின் மீது புனித எண்ணெய் ஊற்றி செபிப்பார். பிறகு நோயாளிக்கு நற்கருணை வழங்குவார்.
# ஜார்ஜ் பிடெல் ஏரி

**சர் ஜார்ஜ் பிடெல் ஏரி** (*Sir George Biddell Airy*, 27 சூலை 1801 – 2 சனவரி 1892) ஓர் ஆங்கிலேய கணிதவியலரும், வானியலாளரும் ஆவார்.  
ஜார்ஜ் ஏரி வடகிழக்கு இங்கிலாந்தில் பிறந்தார். அவரது தந்தை ஒரு வரித் தண்டலர். இவர் கொல்சேச்டெர் பள்ளியில் பயின்றார். பிறகு 1819இல் கேம்பிரிட்ஜ் பல்கலைக்கழகத்தில் சேர்ந்தார். 1826இல் கேம்பிரிட்ஜ் பல்கலைக்கழகத்தில் கணிதவியல் பேராசிரியரானார். 1835 இல் இருந்து அரச வானியலாராக 46 ஆண்டுகள் பணியாற்றினார். இவருக்கு இங்கிலாந்து அரசக் கழகம் கோப்லே விருதையும் அரசக் கழக விருதையும் (சர்) வழங்கியது. 1827முதல் 1883 வரை இவர் அக்கழகத்தின் தலைவராகவும் விளங்கினார்.  
ஏரி கேம்பிரிட்ஜ் வான்காணகத்தின் இயக்குநராகப் பணியாற்றியபோது மேம்படுத்தப்பட்ட வான்கோளக் கிடைவரை நோக்கீட்டு முறையை அறிமுகப்படுத்தினார். நோக்கீடுகளை உரிய அளவுகோலில் அடக்கி பதிப்பிக்கும் முறையை உருவாக்கினார்.  
1847இல் நிலா நோக்கீடுகளுக்கான வானுச்சித் தொடுவரை (altazymuth) கருவியை நிறுவினார். 1859இல் 33செ.மீ. புவி நடுவரை தொலைநோக்கியையும் புதிய சுழலியக்க வட்டத்தையும் (new transit circle) அமைத்தார். மேலும் 1838இல் காந்த, வானிலையியல் என்ற புதிய துறை ஒன்றையும் தோற்றுவித்தார். சூரியக் கரும்புள்ளிகளுக்கான அன்றாடப் பதிவேட்டையும் நடைமுறைப்படுத்தினார்.  
இவர் அமெரிக்கா, கனடா நட்டெல்லையை வகுத்தார். ஒரிகான், கடலோரப் பகுதி எல்லையையும் வகுத்தார்.
# ஜார்ஜ் பிடெல் ஏரி

### சொந்த வாழ்க்கை

ஏரி பேரழகியான இரிச்சர்டா இசுமித்தை(1804–1875), டெர்பிழ்சயருக்கு நடைப்பயணம் போகும்போது சந்தித்துள்ளார். இதைப்பற்ரி பிறகு வர் எழுதினார், "கண்ணொடு கண் நோக்கின ... அதில் விதி பிணைந்து விட்டது ... நான் நாங்கள் கட்டாயம் இணையவேண்டும் என உணர்ந்தேன்," . இருநாள் கழித்து வர் தன் காதலை வெளியிட்டுள்ளார். இரிச்சர்டாவின் தந்தை ஏரி தன் மகளை மணக்கப் போதுமான செல்வ வளம் உள்ளவரல்ல எனக் கருதியுள்ளார். ஏரி 1830 இல் கேம்பிரிட்ஜ் பதவி பெற்றதும் இரிச்சர்டவை மணக்கும் ஒப்புதலைப் பெற்றுள்ளார்.  
இவர்களின் பெரிய மகள் ஃஇல்டா (1840–1916), 1864 இல் எட்வார்டு உரூத்தை மண்ந்தார். Airy was knighted on 17 June 1872.  
இவர்1881 இல் ஓய்வு பெற்றதும் கிரீன்விச்சூக்கு அருகில் உள்ள குரூம்சு ஃஇல்லில் தன் திருமணமாகிய மகள்களுடன் வாழ்ந்தார். இவர் 1891 இல் கீழே விழுந்து உள்காயம் அடைந்துள்ளார். இதற்காக அறுவை மேற்கொண்ட பிறகு சில நாட்களே உயிர்தரித்துள்ளார். இறப்பின்போது அவரது சொத்து மதிப்பு £27,713. ஏரியும் அவர் மனைவியும் இறந்த குழந்தைகளும்சுஃபோக்கில் உள்ளபிளேஃபோர்டு மேரி திருச்சவையில் அடக்கம் ச்ய்யப்பட்டுள்ளனர்.
# ஜார்ஜ் பிடெல் ஏரி

## தகைமைகளும் விருதுகளும்

- ஏழாண்டுகளுக்கு நான்கு முறை இவர் அரசு வானியல் கழகத் தலைவராகத் தேர்வு செய்யப்பட்டுள்ளார் (1835–37, 1849–51, 1853–55, 1863-64). (பிரான்சிசு பெய்லியைத் தவிர வேறு எவரும் நான்கு முறை தலைவரானதில்லை).
- அமெரிக்க கலை, அறிவியல் கல்விக்கழகத்தின் அயல்நாட்டுத் தகைமை உறுப்பினர்(1832).
- செவ்வாய்க் குழிப்பள்ளம் ஒன்று இவர் பெயரால் ஏரி செவ்வாய்க் குழிப்பள்ளம் என வழங்குகிறது. Within that crater lies another smaller crater called Airy-0 whose location defines the prime meridian of that planet, as does the location of Airy's 1850 telescope for Earth.
- இவர் பிரான்சு அறிவியல் கல்விக்கழகத்தின் வானியலுக்கான இலாலண்டே பரிசை வென்றவர், 1834
- நிலாக் குழிப்பள்ளம் ஒன்றும் இவர் பெயரில் ஏரி குழிப்பள்ளம் என வழங்குகிறது.
- ஏரியின் அலைக் கோட்பாடு என்பது கடல் மேற்பரப்பு ஈர்ப்பு அலைகளுக்கான நேரியல் கோட்பாடு ஆகும் இது பாய்ம மேற்பரப்புகளுக்கும் பொருந்தும்.  
- ஏரி சார்புகள் Ai(x), Bi(x) ஆகியவையும் அவை உருவாகும் வகைக்கெழுச் சமன்பாடும் இவர் பெயர்ரல் வழங்குகின்றன. மேலும் ஏரி வட்டும் ஏரி புள்ளிகளும் இவரது பெயரால் வழங்குகின்றன.
# ஜார்ஜ் பிடெல் ஏரி

## நூல்தொகை

;ஏரி நூல்கள்
- Popular Astronomy: A Series of Lectures Delivered at Ipswich (Full text at )
A complete list of Airy's 518 printed papers is in Airy (1896). Among the most important are:
- Airy, G. B. (1826) *Mathematical Tracts on Physical Astronomy*;
- (1828) *On the Lunar Theory, The Figure of the Earth, Precession and Nutation, and Calculus of Variations*, to which, in the second edition of 1828, were added tracts on the *Planetary Theory* and the *Undulatory Theory of Light*;
- (1839) *Experiments on Iron-built Ships, instituted for the purpose of discovering a correction for the deviation of the Compass produced-by the Iron of the Ships*; and
- (1861) *On the Algebraic and Numerical Theory of Errors of Observations and the Combination of Observations*.  
;ஏரி பற்றியவை
-
-
-
-
-
# தட்சகன்

**தட்சகன்** (Takshaka) இந்து தொன்மவியலில் காசிபர் - கத்ரு தம்பதியருக்கு பிறந்த நாகர் குலத்தினருள் ஒருவர். இவனுடன் பிறந்தவர்களில் சிறப்பானவர்கள் அனந்தன், ஆதிசேஷன், வாசுகி, சங்கபாலன், குளிகன், கார்க்கோடகன், பத்மன். மகாபாரதத்தில் தட்சகனின் வாழ்விடமான காண்டவ வனத்தை, கிருஷ்ணரின் துணையுடன் அருச்சுனன் எரித்து, தட்சகனையும் அவன் குலத்தினரையும் விரட்டி அடித்து, அங்கு இந்திரப்பிரஸ்தம் எனும் நகரை அமைத்தான்.
# தட்சகன்

## மகாபாரதத்தில் தட்சகன்

மகாபாரதத்தில் தட்சகன் நாகர்களின் அரசன் ஆவான். (1,3). தேவர்களின் தலைவன் இந்திரன் தட்சகனின் நண்பன் (1-225,227,230). காண்டவ வனத்தில் தன் குடிகளுடன் வாழ்ந்து கொண்டிருந்த காலத்தில், இந்திரப்பிரஸ்தம் எனும் நகரை அமைக்கும் பொருட்டு, அருச்சுனன் தட்சகன் வாழ்ந்த காட்டை அழித்து நகராக்கினான். அந்நேரத்தில் நாகர்கள் தலைவன் தட்சகன் குருச்சேத்திரம் சென்றிருந்தான். இதனால் தட்சகனின் குடும்பமே அழிகிறது. அவன் மகன் *அஸ்வசேனன்* மட்டுமே உயிர் பிழைக்கிறான், தன் நாகர் இனங்களைக் கொன்ற அருச்சுனனை பழி வாங்க சூளுரைத்து, கர்ணனிடம் நட்பு கொண்டான். குருச்சேத்திரப் போரின், கர்ண பருவத்தில், கர்ணன் அருச்சுனனின் கழுத்தை நோக்கி குறி வைத்து நாகாஸ்திரத்தை (அஸ்வசேனன்) ஏவிய போது, கிருஷ்ணரின் தந்திரத்தால், அருச்சுனனின் தேரை தரையில் ஒரு அடி ஆழத்திற்கு கீழே இறக்கியதால், அருச்சனின் மகுடத்தை நாகாஸ்திரம் பறித்தது. இதனால் அருச்சுனன் உயிர் காப்பாற்றப்பட்டது. பின் கிருஷ்ணனின் வழிகாட்டல் படி அஸ்வசேனனை அர்ஜுனன் கொல்கிறார்.
# தட்சகன்

## மகாபாரதத்தில் தட்சகன்

### நாக வேள்வி

நாக வேள்வியில் தட்சகன் வீழ்வதை காத்த ஆஸ்திக முனிவர்]]  
பரிட்சித்து மன்னன், மௌன விரதத்தில் இருந்த முனிவர் கழுத்தில் செத்த பாம்பை போட்டு அவமதித்த காரணத்தால், ஏழு நாட்களில் நாகம் தீண்டி இறப்பான் என்ற சாபத்திற்கு ஆளாகி, தட்சகனால் கடிபட்டு இறந்தான். பரிட்சித்தின் மகன் ஜனமேஜயன், தன் தந்தையை கொன்ற தட்சகனின் நாகர்கள் குலத்தை கருவறுக்க, ஏழு நாட்கள் தொடர்ந்து நாக வேள்வியைச் செய்தான். வேள்வித் தீயில் இந்திரன் தயவால் தட்கன் தவிர அனைத்து நாகங்களும் விழுந்து மாண்டன. இறுதியில் தட்சகன் வேள்வித் தீயில் விழ சில விநாடிகள் இருக்கையில், நாக குலப் பெண் ஜரத்காருக்கும், அதே பெயர் கொண்ட ஒரு முனிவருக்கும் பிறந்த ஆஸ்திகர் என்பவர் ஜனமேஜயனிடம் நாக வேள்வியை நிறுத்தக் கேட்டுக் கொண்டதன் பேரில் தட்சகன் மட்டும் உயிர் பிழைத்தான்.
# உறுதிப் பூசுதல் (அருட்சாதனம்)

**உறுதிப் பூசுதல்** (*confirmation*) என்பது தூய ஆவியைக் கொடையாகப் பெற்றுத்தரும் அருட்சாதனமாகும். உறுதிப் பூசுதல் திருசடங்கை ஆயரே நிறைவேற்றுவார்.
# உறுதிப் பூசுதல் (அருட்சாதனம்)

## உறுதிப் பூசுதல் திருசடங்கு

உறுதிப் பூசுதலை இரண்டாவது திருமுழுக்கு அதாவது தூய ஆவியரால் பெறும் திருமுழுக்கு எனவும் குறிப்பிடுவர். உறுதிப் பூசுதல் திருசடங்கின் போது ஆயர் உறுதிப் பூசுதல் பெறுபவர் தலையில் கை வைத்து செபிப்பார்.
# உறுதிப் பூசுதல் (அருட்சாதனம்)

## ஆதாரங்கள்

உறுதிப்பூசுதலினால் கிடைக்கும் நன்மைகள்  
உறுதிப் பூசுதல்  
உறுதிப்பூசுதல் பற்றி
# மெல்வின் ஜோன்ஸ்

**மெல்வின் ஜோன்ஸ்** (சனவரி 13, 1879 – சூன் 1, 1961) என்பவர் பன்னாட்டு அரிமாசங்கங்களின் நிறுவனராவார்
# மெல்வின் ஜோன்ஸ்

## வாழ்க்கையும்,கல்வியும்

இவர் ஐக்கிய அமெரிக்காவின் அரிசோனா மாகாணத்தில் சிலா ஆற்றின் கரையில் இருந்த இராணுவ முகாமில் பிறந்தார். இவரது தாயார் பெயர் லிடியா தந்தை கால்வின் ஜோன் அமெரிக்க இராணுவத்தில் கேப்டனாக இருந்தார். அப்போது அமெரிக்க இராணுவத்துக்கும் சையு அப்பாக் இந்தியர்களுக்கும் இடையில் போர் நடந்துகொண்டிருந்தது. ஏழு ஆண்டுகள் போருக்குப்பின் இவரின் தந்தை செயிண்ட் லூயிசுக்கு மாற்றப்பட்டார். அங்கே மெல்வினின் பள்ளிப்படிப்பு தொடர்ந்தது. இவரது கல்லூரிjfபடிப்பை யூனியன் வணிகக் கல்லூரியிலும், இல்லினாய்ஸ் மாகாணத்தின் செடாக் கல்லூரியில் சட்டப்படிப்பையும் பயின்றார்.
# மெல்வின் ஜோன்ஸ்

## வாழ்க்கைத் துணை

இவர் ரோசா அமெண்டா என்ற பெண்ணைக் காதலித்து 1909இல் மணந்தார்.
# மெல்வின் ஜோன்ஸ்

## தொழில்

படிப்பை முடித்தபின் 1904இல் சிகாகோவில் இருந்த ஜான்சன் ஹிக்கின்ஸ் காப்பீட்டு முகமையில் விற்பனையாளர் பணியில் சேர்ந்தார். தொழிலில் ஏற்பட்ட அணுபவத்தைக் கொண்டு இவரே சொந்தமாக ஒரு காப்பீட்டு முகமை நிறுவனத்தைத் துவக்கி சிகாகோ நகரின் வெற்றிகரமான தொழிலதிபரானார்.
# மெல்வின் ஜோன்ஸ்

## வணிக வட்டம்

அக்காலகட்டத்தில் சிகாகோ நகரின் வணிக வட்டம் என்ற அமைப்பு இயங்கிவந்தது. வணிக வளர்ச்சிக்காக, கருத்து பரிமாற்றம் செய்ய இவ்வமைப்பு ஒவ்வொரு வாரமும் கூடிவந்தது. இச்சங்கத்தில் உறுப்பினரான மெல்வின் தனது திறமையால் 1915இல் அச்சங்கத்தின் செயலாளர் ஆனார். இவரது பேச்சாற்றலாலும், திட்டங்களாலும் அனைவரையும் கவர்ந்தார். 1916இல் வணிக வட்டத்தின் இயக்குநர் கூட்டத்தில் சங்கம் தன் குறுகிய வட்டத்தில் இருந்து சமுதாயத்திற்கும், ஏழ்மையில் துன்பப்படும் மக்களுக்கும் தொண்டாற்றவேண்டும் என்ற மனப்பான்மையை வளர்த்துக்கொள்வதன் அவசியத்தை எடுத்துக்கூறி அனைவரையும் இணங்க வைத்தார்.
# மெல்வின் ஜோன்ஸ்

## அரிமா சங்கம்

இதுபோன்ற வணிக வட்டங்கள் பல அக்காலத்தில் நாடு முழுவதும் இயங்கிவந்தன. இச்சங்கங்களைத் தொடர்பு கொண்டு அனைத்துச் சங்கப் பிரதிநிதிகளையும் 1917ஆம் ஆண்டு ஒருங்கிணைக்கும் நோக்கத்துடன் கூட்டினார். இச்சங்கங்களை ஒருங்கிணைத்து லயன்ஸ் கிளப் என்ற பெயரில் இயங்குவதென அனைவரையும் ஒருமனதாக ஏற்றுக்கொள்ள வைத்தார். அவரையே அதன் செயலாளராகத் தேர்ந்தெடுத்தனர். இச்சங்கத்தின் சட்டதிட்டங்கள், கொள்கைகள், கோட்பாடுகள் சீர்செய்யப்பட்டு 1920ஆம் ஆண்டு கனடாவில் உள்ள லின்ஸ்டாரில் ஒரு கிளை துவக்கப்பட்டது இதன்பின் அரிமாசங்கம் ஒரு பன்னாட்டு இயக்கமானது. இதன் பின்னர் அரிமாசங்கம் மிக வேகமாக வளர்ந்தது.  
தனது காப்பீட்டுத் தொழிலை 1926இல் விட்டுவிட்டு அரிமாசங்கத்தின் முழுநேரபணியாளராகப் பொறுப்பேற்றார். இச்சங்கத்தின் வளர்ச்சி 1950இல் 4,00,000 உறுப்பினர்களை எட்டியபோது சர்வதேச அரிமாசங்கங்களின் ஆயுட்கால பொதுச்செயலாளர் என்ற பொறுப்பினை ஆட்சிக்குழு இவருக்கு வழங்கியது. பின்னர் இவரின் பதவி ”நிறுவனர் மற்றும் பொதுச்செயலாளர்” எனப் பெயர் மாற்றப்பட்டது.
# எறிவீரப்பட்டணங்கள்

**எறிவீரப்பட்டணங்கள்** என்பவை வணிகக்குழுக்களால் அரசர், நாட்டார், ஊரார் ஆகியோரின் பாதுகாப்பை நம்பாது தங்கள் சொந்த வணிகவீரர்களின் பாதுகாப்பில் ஏற்படுத்திக்கொள்ளப்பட்ட காவல் நகரங்களாகும். இவை எறிவீரப்பட்டணம், எறிவீரதளம், வீரதாவளம், எறிபடைநல்லூர், தேசிஎறிவீரப்பட்டணம் எனப் பலவாறாக அழைக்கப்பட்டன. இத்தகைய நகரங்கள் நாடுகள் சந்திக்கும் இடங்களிலும், இரு எல்லைப்புறங்களையொட்டியும், பண்டைய பெருவழிகளிலேயே உருவாக்கப்பட்டிருக்கின்றன. இவை நகரம், புரம், பெருந்தெரு, பேரங்காடி, பட்டணம், பட்டினம் என்று அழைக்கப்பட்ட உள்நாடுகளிலிருந்த வணிக நகரங்களிலிருந்து வேறுபட்டவையாகும். இவை உள்நாடுகள், ஊர்களைக் கடந்து சென்று வணிகம் நடத்திய திசையாயிரத்து ஐந்நூற்றுவர் வணிகக்குழுவினருக்குரியவை. இத்தகு வணிக நகரங்கள் இருந்த இடங்களாக அறியப்பட்டுள்ளவற்றுள் சில:
- பனியாநாடு என்றழைக்கப்பட்ட சமுத்திராபட்டி (நத்தம் பகுதி)
- ஆத்தூர்
- பெரியகுளம்
- இடைவழி (சாயல்குடிப் பகுதி)
- திருவாலீஸ்வரம்
- கல்லிடைக்குறிச்சி
- தேவிபட்டினம்
# ஆமினா

**ஆமினா பின்த் வஹாப்** (; **; இறப்பு 577 கிபி) அவர்கள் இசுலாமிய இறைத்தூதர் முகம்மது நபியின் தாயார் ஆவார். இவர் தந்தை மதினாவைச் சேர்ந்தவர். இவர் முகம்மது நபியின் இளம் வயதிலேயே (ஆறாம் வயதில்) மதினாவிற்குச் சென்று விட்டு மீண்டும் மக்கா நோக்கி திரும்பும் போது வழியில் மரணமடைந்தார்.
# 2015 நேபாள நிலநடுக்கம்

**2015 நேபாள நிலநடுக்கம்** (*2015 Nepal earthquake*) 2015 ஏப்ரல் 25 ஆம் நாள் சனிக்கிழமை உள்ளூர் நேரம் 11:56 மணிக்கு (6:11:26 ஒருங்கிணைந்த அனைத்துலக நேரம்) இடம்பெற்ற 7.8 M<sub>w</sub> நிலநடுக்கத்தைக் குறிக்கும். நேபாளத்தின் லாம்சுங் மாவட்டத்தின் கிழக்கு-தென்கிழக்கே 15 கி.மீ. (9.3 மைல்) தூரத்தில் மையம் கொண்டிருந்த இவ்வதிர்வு 15 கி.மீ. (9.3 மைல்) ஆழத்தில் இடம்பெற்றது. ஆரம்பத்தில் நிலநடுக்க அளவு 7.5 M<sub>w</sub> என்ற அளவிலேயே ஐக்கிய அமெரிக்க நில அளவாய்வத் துறை அறிவித்திருந்தது. பின்னர் 7.9 M<sub>w</sub> ஆக அதிகரித்த நிலையிலும், இறுதியில் 7.8 M<sub>w</sub> என்ற அளவுக்கும் குறைக்கப்பட்டது. சீன நிலநடுக்க மையம் இதனை 8.1 M<sub>s</sub> ஆக அறிவித்தது. இந்திய வானிலையியல் துறை இரண்டு நிலநடுக்கங்கள், முறையே 06:11, 06:45 ஒசநே நேரங்களில், இடம்பெற்றதாக அறிவித்திருந்தது. முதலாவது 7.9 ரிக்டர் அளவிலும், இரண்டாவது 6.6 ரிக்டர் அளவிலும் இடம்பெற்றது. நேபாளத்தின் பரத்பூர் என்ற நகரமே நிலநடுக்கம் நடந்த புள்ளிக்கு மிக அருகாமையில் இருந்த முக்கிய நகரமாகும். இது நிலநடுக்க மையத்தில் இருந்து 53 கி.மீ. தூரத்தில் இருந்தது. 4.5 M<sub>w</sub> அளவில் மேலும் 28 பின்னதிர்வுகள் இடம்பெற்றிருந்தன.
# 2015 நேபாள நிலநடுக்கம்

## நிலவியல்

நடு ஆசியாவில் யூரேசியக் கண்டத் தட்டும் அதன் கீழேயுள்ள இந்தியக் கண்டத் தட்டும் உரசும் தெற்கு எல்லைப் பகுதியில் நேபாளம் அமைந்துள்ளது. 2,400 கி.மீ. (1,500 மைல்) நீள இமயமலையின் கிட்டத்தட்ட மூன்றில் ஒரு பகுதியை நேபாளம் கொண்டுள்ளது. புவியியல் ரீதியாக, நேபாள இமயமலைப் பகுதி ஐந்து கண்டத்தட்டு வலயங்களாகப் பிரிக்கப்பட்டுள்ளன. இவை (1) தெராய் சமவெளி (2) உப இமயம் (சிவாலிக் மலைத் தொடர்), (3) சிறிய இமயம் (மகாபாரதத் தொடர், மற்றும் மத்திய பள்ளத்தாக்குகள்) (4) உயர் இமயம், (5) உள் இமயம் (திபெத் தெத்தீசு) என்பவையாகும்.
# 2015 நேபாள நிலநடுக்கம்

## செறிவு

ஐக்கிய அமெரிக்க நில அளவாய்வத் துறையின் அறிக்கையின் படி, நிலநடுக்கத்தின் தீவிரம் காட்மண்டூவில் IX (*வன்மை*) ஆக இருந்தது. புதுதில்லியை அண்டிய பகுதிகள், மற்றும் கருநாடகத்தின் தென்பகுதி வரை உணரப்பட்டது. பீகாரில் பல கட்டடங்கள் சேதமடைந்தன. ஒடிசாவில் வீடுகள் பலவற்றில் வெடிப்புகள் தோன்றின. தென் மாநிலமான கேரளத்தின் கொச்சியில் சிறிய அளவிலான அதிர்வுகள் பதிவாயின. பட்னாவில் V (*மிதமான*) தீவிரம் பதிவானது. வங்காளதேசம், டாக்காவில் IV (*மென்மையான*) செறிவு பதிவானது. பாக்கித்தானிலும் பூட்டானிலும் நிலநடுக்கங்கள் உணரப்பட்டன.
|-
| இந்தியா
| align= 72
| align= 288 ||
|-
| சீனா
| align= 25
| align= 117
|-
| வங்காளதேசம்
| align= 4
| align= 200
|-
!|மொத்தம்
!| **4,551**
!| **9,122** ||
|-
|}
# 2015 நேபாள நிலநடுக்கம்

## இமயமலையில் பனிச்சரிவு

இந்த நிலநடுக்கத்தின் பாதிப்பால், இமயமலையிலுள்ள எவரெஸ்ட் மலைச்சிகரத்தின் கீழ்-முகாமில் பனிச்சரிவு ஏற்பட்டது. இதில் 18 பேர் கொல்லப்பட்டனர்; 60இற்கும் மேற்பட்டோர் காயமடைந்தனர்.
# 2015 நேபாள நிலநடுக்கம்

## அனைத்துலக மனிதாபிமான உதவிகள்

### பாதிக்கப்பட்ட நாடுகள்

- — நிலநடுக்கத்தினால் ஏற்பட்ட உயிரிழப்புகளுக்கு பிரதமர் சேக் அசீனா ஆழ்ந்த வருத்தங்களைத் தெரிவித்துக் கொண்டார். பத்து டன்கள் துயர் துடைப்பு நிவாரணப் பொருட்கள், கூடாரங்கள், உணவுப் பொருட்கள், குடிநீர், போர்வைகள் போன்றவை வங்காள தேச விமானப்படையைச் சேர்ந்த விமானம் மூலமாக அனுப்பி வைக்கவும் அவர் கட்டளையிட்டார். 34 பேர்களைக் கொண்ட 6 இராணுவ மருத்துவக் குழுக்கள், வெளியுறவு அமைச்சைச் சேர்ந்த அதிகாரிகள் அங்கு அனுப்பி வைக்கப்பட்டு உள்ளனர். அந்த விமானம் 50 வங்காள தேசிகள், 14 பேர் அடங்கிய வங்காள தேச பெண் காற்பந்து வீராங்கனைகளுடன் திரும்பி வந்தது. தவிர, நேபாளத்தில் சிக்கிக் கொண்டு இருக்கும் வங்காளதேசிகளைத் திருப்பிக் கொண்டு வருவதற்கு வங்காளதேசத்தின் தேசிய விமான நிறுவனமான பீமன், ஒரு ஏர்பஸ் விமானத்தையும், ஒரு போயிங் 737 ரக விமானத்தையும் அனுப்பி உள்ளது.
- — இந்தப் பேரிடருக்கு முதல் நாடாக உதவிக் கரம் நீட்டிய நாடு இந்தியா. பேரிடர் நடந்த பதினைந்தே நிமிடங்களில், மீட்பு சீரமைப்புப் பணிகளில் முழுமூச்சாக களம் இறங்கியது. அதற்கு மைத்திரி நடவடிக்கை *(Operation Maitri)* என்று பெயர். இந்தியப் பிரதமர் நரேந்திர மோடி உடனடியாகத் துயர் துடைப்பு மீட்புக் குழுவினரை நேபாளத்திற்கு அனுப்பி வைத்தார். மருத்துவக் குழுவும் அதில் அடங்கும். தேசிய பேரிடர் நிவாரணப் படையில் இருந்து 450 அதிகாரிகளும், குறிப்பிட்ட அளவிற்கு மோப்ப நாய்களும் அனுப்பி வைக்கப் பட்டனர். இந்திய விமானப் படையில் இருந்து கூடுதலாகப் பத்து போர் விமானங்களும் அனுப்பி வைக்கப்பட்டன. அதன் பின்னர் இந்தியா, 43 டன்கள் நிவாரணப் பொருட்களை அனுப்பி வைத்தது. அதில் கூடாரங்கள் உணவுப் பொருட்கள் அடங்கும். நேபாளப் பிரதமருடன் பேசிய நரேந்திர மோடி, இந்தியாவின் ஆதரவையும் உதவியையும் உறுதிபடுத்தினார். மேஜர் ஜெனரல் ஜே.எஸ். சாந்து தலைமையில், இந்திய இராணுவம் மூன்று உயர் இராணுவத் தளபதிகளை நேபாளத்திற்கு அனுப்பி வைத்தது. இந்திய இராணுவ அதிகாரிகள், ஓய்வு பெற்ற நூற்றுக் கணக்கான குர்கா இராணுவ வீரர்களுடன் ஒன்றிணைந்து மீட்பு நடவடிக்கையில் ஈடுபட்டு வருகின்றனர். மைத்திரி நடவடிக்கையில், இந்திய விமானப் படையின் இலுசின் Il-76, லோக்ஹீட் C-130J ஹெர்குலிஸ், போயிங் C-17 குளோப் மாஸ்டர், Mi-17 ஹெலிகாப்டர்கள் ஈடுபடுத்தப்பட்டு உள்ளன. வானத்தில் இருந்து நிவாரணப் பொருட்களைப் போடுவதற்கு எட்டு Mi-17 ஹெலிகாப்டர்கள் பயன்படுத்தப் படுகின்றன. இந்திய விமானப் படையினர் 500 இந்தியர்களை, நேபாளத்தில் இருந்து வெளியேற்றம் செய்து இருக்கிறது. இந்தியப் பிரதமர் நரேந்திர மோடி, தன்னுடைய மான் கி பாட் எனும் தேசிய உரையில், நேபாளத்தில்ன் ஒவ்வொருவரின் கண்ணீரும் துடைக்கப்படும் என்று உறுதி கூறினார். இதற்கிடையில், இந்திய இராணுவத்தின் மலையேற்றக் குழுவினர் 19 மலையேறிய வீரர்களின் உடல்களை மீட்டுள்ளனர். தவிர, இமயமலையில் சிக்கிக் கொண்ட 61 பேரையும் காப்பாற்றி உள்ளனர்.  
- — சீனப் பிரதமர் லீ கெச்சியாங் நேபாளியப் பிரதமர் சுசில் கொய்ராலாவிற்கு தம்முடைய ஆழ்ந்த மனவருத்தங்களைத் தெரிவித்து உள்ளார். தங்களால் இயன்ற உதவிகளைச் செய்யத் தயாராக இருப்பதாக, நேபாளிய அதிபர் ராம் பரன் யாதவ் அவர்களுக்கும் உறுதி கூறினார். சீனா தன்னால் இயன்ற எல்லா உதவிகளையும் செய்யும் என்றார். சீன அனைத்துலக தேடல் மீட்புக் குழு 68 உறுப்பினர்கள், 6 மோப்ப நாய்களையும் நேபாளத்திற்கு அனுப்பியுள்ளது. கூடாரங்கள், போர்வைகள், மினி இயக்கிகள் என 3.3 மில்லியன் அமெரிக்க டாலர்கள் உதவிப் பொருட்களாக அனுப்பி வைத்து உள்ளது. பேரிடரில் பாதிக்கப்பட்ட சீன நாட்டவர்களுக்கு அவசர உதவிகளைச் செய்வதற்கு நேபாளத்தில் உள்ள சீனத் தூதரகம் முடுக்கி விடப்பட்டு உள்ளது.
# சமஅளவைக் குலம்

கணிதத்தில் **சமஅளவைக் குலம்** (*isometry group*) என்பது ஒரு மெட்ரிக் வெளியிலிருந்து அதே வெளிக்கு முழுக்கோப்புகளாக அமையும் அனைத்து சமஅளவை உருமாற்றங்களின் கணம் ஆகும். இக்கணம் சார்புகளின் தொகுப்பு செயலியைப் பொறுத்து ஒரு குலமாகிறது. இக்குலத்தின் முற்றொருமை உறுப்பு, முற்றொருமைச் சார்பாகும்.  
ஒரு மெட்ரிக் வெளியின் ஒவ்வொரு சமஅளவைக் குலமும் சம அளவை உருமாற்றங்களின் குலத்தின் உட்குலமாக இருக்கும். பெரும்பாலும் சமஅளவைக் குலங்கள் வெளிகளில் வரையறுக்கப்பட்ட சார்புகளாகவும், வெளிகளில் அமைந்த பொருட்கள் அல்லது வடிவங்களின் சமச்சீர்களாகவும் அமைகின்றன.
# சமஅளவைக் குலம்

## எடுத்துக்காட்டுகள்

- அசமபக்க முக்கோணத்தின் புள்ளிகளைக் கொண்ட ஒரு உள்வெளியின் (மெட்ரிக் வெளியின் உள்வெளி) சமஅளவைக் குலம் ஒரு எளிய குலம்; இருசமபக்க முக்கோணத்தின் புள்ளிகளைக் கொண்ட உள்வெளியின் சமஅளவைக் குலம் சுழற்குலம் -C<sub>2</sub>; சமபக்க முக்கோணத்தின் புள்ளிகளைக் கொண்ட உள்வெளியின் சமஅளவைக் குலம் ஒரு இருமுகக் குலம் -D<sub>3</sub>
- இருபரிமாண கோளத்தின் சம அளவைக் குலம் ஒரு செங்குத்துக் குலம் -O(3).  
- *n*-பரிமாண யூக்ளிடிய வெளியின் சமஅளவைக் குலம் யூக்ளிடிய குலம் -E(*n*).
# பர்மா பசார்

**பர்மா பசார்** எனப்படுவது மியன்மாரில் இருந்து நாடு திரும்பிய மியன்மார் தமிழர்களுக்காக தமிழக அரசு சென்னை நகரத்தில், மெரினா கடற்கரை ஒட்டிய, பாரிமுனை பகுதியில் அமைத்துக் கொடுத்த ஒரு சந்தைத் தொகுதி ஆகும். இது பாரிமுனை எனும் பகுதியில், சென்னைக் கடற்கரை தொடருந்து நிலையத்தின் எதிரில் உள்ளது. 1969ம் ஆண்டு தமிழக அரசினால் இந்த கடைத்தொகுதி அமைக்கப்பட்டது. சுமார் 200 கடைகளை ஒரு வரிசையில் கொண்டமைந்துள்ள இந்த கடைத்தொகுதி ஒரு கிலே மீட்டர் நீளமாக பகுதியில் அமைந்துள்ளது.
# பர்மா பசார்

## வரலாறு

பர்மா பஜாரானது 19ஆம் நூற்றாண்டின் இறுதியில் சென்னை சென்ட்ரல் ரயில் நிலையத்துக்கு அருகில் இருக்கும் கந்தசாமிக் கோவிலைச் சுற்றி இருந்துள்ளது. ஆனால் அது பர்மாபசார் என அப்போது அழைக்கப்படவில்லை. குஜிலி பஜார் என்ற பெயரில் இருந்துள்ளது. காரணம் அங்கு குஜிலி பாட்டுப் புத்தகங்கள் விற்கப்பட்டதால் அப்பெயர் பெற்றிருக்கலாம் என கருதப்படுகிறது. ஆங்கிலேயர் ஆட்சிக்காலமான அப்போது அது ‘தீவ்ஸ் பஜார்’ என்றும் அழைக்கப்பட்டது. காரணம் அங்கு முடிச்சவிக்கிகள் (ஜேப்படி திருடர்கள்) அதிகமாக இருந்ததுதான். இந்த ‘தீவ்ஸ் பஜார்’ பற்றி 1913இல் வெளியான ’விஷ்ணு ஸ்தல மஞ்சரி' இதழில் “வேடிக்கை பார்ப்பதிலேயே மனம் செலுத்தாமல் அப்போதுக்கப்போது தங்களுடைய ஜேபியிலும் மடியிலும் வைத்திருக்கும் பணப் பைகளைக் கவனித்து வர வேண்டும். இவ்விடத்தில் முடிச்சவிழ்க்கும் பேர்வழிகள் அதிகம்* என்று *மயிலை கொ. பட்டாபிராம முதலியார்'' எழுதியுள்ளார். 1925ஆம் ஆண்டு வெளியான ‘பஞ்சாமிர்தம்’ இதழில் எழுத்தாளர் அ. மாதவையா இதைப்பற்றி விரிவாக எழுதியுள்ளார்.  
1960களில் பர்மாவிலிருந்து வந்த அகதிகளுக்கு அங்கு அரசாங்கம் இடம் ஒதுக்கியதால், அன்று முதல் அது பர்மா பஜார் என்று அழைக்கப்படுகிறது. இந்த பஜாரில் உள்ள வணிகர்களின் நலனுக்கான அமைப்பாக 1966 ஆம் ஆண்டு முதல் பர்மா தமிழர் மறுமலர்ச்சி சங்கம் இயங்கிவருகிறது.
# பர்மா பசார்

## பஜார்

சென்னை கடற்கரை ரயில் நிலையம் அருகே சுமார் ஒரு கிலோமீட்டர் நீளத்துக்கு இந்த பஜார் உள்ளது. பஜாரில் சுமார் 200 கடைகள் உள்ளன. தொடர்வண்டி நிலையத்தில் இருந்து பல பயணிகள் தொடர்ந்து வெளியே வருவதால், சந்தை எல்லா நேரங்களிலும் பரப்பரப்பாகவே இருக்கிறது.  ஒரு வாரத்துக்கு 100,000 க்கும் மேற்பட்ட மக்கள் இந்தப் பாதையைக் கடந்து செல்லுகிறார்கள் என மதிப்பிடப்பட்டுள்ளது.
# அ. ஜெ. வில்சன்

பேராசிரியர் **அல்பிரட் ஜெயரத்தினம் வில்சன்** (*Alfred Jeyaratnam Wilson*, 1928 - 31 மே 2005) இலங்கைத் தமிழ் கல்விமானும், வரலாற்றாளரும், எழுத்தாளரும் ஆவார். இலங்கைப் பல்கலைக்கழகம், நியூ பிரன்சுவிக் பல்கலைக்கழகம் ஆகியவற்றில் பணியாற்றியவர்.
# அ. ஜெ. வில்சன்

## வாழ்க்கைக் குறிப்பு

அல்பிரட் வில்சன் 1928 ஆம் ஆண்டில் கே. ஆர். வில்சன் என்பவருக்கு மகனாகப் பிறந்தார். கொழும்பு றோயல் கல்லூரியில் கல்வி பயின்றார்.. இளங்கலைப் பட்டத்தை (இலங்கைப் பல்கலைக்கழகத்திலும், முனைவர் பட்டத்தை இலண்டன் பொருளியல் பள்ளியிலும் பெற்றார்.  
வில்சன் இலங்கைத் தமிழரசுக் கட்சித் தலைவர் எஸ். ஜே. வி. செல்வநாயகத்தின் மகள் சுசிலி என்பவரைத் திருமணம் புரிந்தார் இவர்களுக்கு மல்லிகா, மைதிலி, குமணன் என மூன்று பிள்ளைகள் உள்ளனர். பின்னர் 1952 முதல் 1972 வரை 20 ஆண்டுகள் இலங்கைப் பல்கலைக்கழகத்தில் விரிவுரையாளராகப் பணியாற்றினார். 1970 முதல் 1994 வரை கனடாவின் நியூ பிரன்சுவிக் பல்கலைக்கழகத்தின் ஃபிரெடெரிக்டன் வளாகத்தில் அரசியல் அறிவியலில் பேராசிரியராகப் பணியாற்றினார். இளைப்பாறிய பின்னர் அதே பல்கலைக்கழ்கத்தில் வருகைதரு பேராசிரியராகப் பணியாற்றினார். அமெரிக்க அரசத் திணைக்களத்தில் தெற்காசியாவுக்கான ஆலோசகராகவும் பணியாற்றியிருந்தார். கனடியப் பன்னாட்டு அபிவிருத்தி ஆணையம், கனடிய அகதிகளுக்கான ஆலோசனைச் சபை, அமெரிக்காவின் பல்கலாசார அமைச்சு, மற்றும் குடிவரவுத் தீர்ப்பாயம் ஆகியவற்றிலும் பணியாற்றினார்.
# அ. ஜெ. வில்சன்

## மறைவு

வில்சன் 2000 மே 31 இல் ரொறன்ரோவில் தனது 71வது அகவையில் காலமானார்.
# அ. ஜெ. வில்சன்

## ஆக்கங்கள்

வில்சன் எட்டு நூல்களையும், நூற்றுக்கும் அதிகமான கட்டுரைகளையும் எழுதியுள்ளார்  
- *Politics in Sri Lanka, 1947–1973* (1974, மாக்மிலன்)
- *Electoral Politics in an Emergent State: the Ceylon General Election of May 1970 * (1975, கேம்பிறிட்ஜ் பல்கலைக்கழகப் பதிப்பகம்)
- *The Gaullist System in Asia* (1980, மாக்மிலன்)
- *The States of South Asia: Problems of National Integration : Essays in honour of W.H. Morris-Jones* (1982, Hurst)
- *The Break-up of Sri Lanka: The Sinhalese-Tamil Conflict* (1988, Hurst)
- *S. J. V. Chelvanayakam and the Crisis of Sri Lankan Tamil Nationalism, 1947–1977: a Political Biography * (1994, அவாய் பல்கலைக்கழகம்)
- *Sri Lankan Tamil Nationalism: Its Origins and Development in the 19th and 20th Centuries* (2000, Hurst)
- *The Post-Colonial States of South Asia: Democracy, Development and Identity* (2001, Palgrave)
# க. யோகசங்கரி

**வீரசிங்கம் கணேசசங்கரி யோகசங்கரி** (*Veerasingam Ganeshasangari Yogasangari*, இறப்பு: 19 சூன் 1990) இலங்கைத் தமிழ்ப் போராளியும், அரசியல்வாதியும், முன்னாள் நாடாளுமன்ற உறுப்பினரும் ஆவார்.  
தமிழர் விடுதலைக் கூட்டணி தலைவர் வீ. ஆனந்தசங்கரியின் சகோதரரான வி. கணேசசங்கரி என்பவரின் மகன் யோகசங்கரி ஆவார்.  
யோகசங்கரி 1989 நாடாளுமன்றத் தேர்தலில் ஈழமக்கள் புரட்சிகர விடுதலை முன்னணியின் சார்பில் யாழ்ப்பாண மாவட்டத்தில் போட்டியிட்டு நாடாளுமன்றம் சென்றார்.  
யோகசங்கரியும், ஈழமக்கள் புரட்சிகர விடுதலை முன்னணியின் மூத்த உறுப்பினர்கள் சிலரும் 1990 சூன் 19 இல் சென்னை கோடம்பாக்கத்தில் வைத்து சுட்டுக் கொல்லப்பட்டனர். இப்படுகொலைகளை தமிழீழ விடுதலைப் புலிகள் நடத்தியதாகக் குற்றம் சாட்டப்பட்டது.
# அருணன்

, தாய்லாந்து]]  
**அருணன்** (Aruṇa or Arun), இந்து தொன்மவியல்படி காசிபர்-வினதா தம்பதியரின் செந்நிறமுடைய மூத்த மகன். கருடனின் அண்ணன். சூரியனின் தேரை ஓட்டுபவர் என்பதாலும், சூரியன் உதிக்கும் முன்பே அருணன் தோன்றுவதாலும், அந்நேரத்தை **அருணோதயம்** என்பர்.
# அருணன்

## வரலாறு

காசிபர் வழங்கிய வரத்தின்படி, வினதை, கத்ருவின் குழந்தைகளான ஆயிரம்நாகர்களை விட ஆயிரம் மடங்கு வலுமிக்க இரண்டு முட்டைகளை இட்டாள். முட்டையிட்டு ஐநூறு ஆண்டுகள் ஆகியும் இரண்டு முட்டைகளிலிருந்தும் குஞ்சு பொறிக்காததால், வினதை அவசரப்பட்டு அதில் ஒரு முட்டையை உடைத்துப் பார்க்கும் போது, அதில் இடுப்புக்குக் கீழ் வளர்ச்சி அடையாத அருணன் தோன்றினான். முட்டையிலிருந்து தானாகக் குஞ்சு பொறிக்கும் முன்பு வலிந்து முட்டையை உடைத்துப் பார்த்த காரணத்தால், முழு வளர்ச்சி அடையாத தன்னைப் பெற்ற தாயான வினதாவை,
கத்ருவின் அடிமையாக ஆவாய் எனச் சாபமிட்டு, சூரியனின் தேரோட்டியானன்.  
பின்னர் ஐந்நூறு ஆண்டுகள் கழித்து இரண்டாவது முட்டையிலிருந்து கருடன் தோன்றினான். கருடன் தேவ லோகத்திலிருந்து அமிர்தம் கொண்டு வந்து கத்ருவிடம் வழங்கி தன் தாயை அடிமைத்தனத்திலிருந்து விடுவித்தார்.
.  
இராமாயணம் இதிகாசத்தில் காணப்படும் சடாயு மற்றும் சம்பாதி எனும் கழுகு அரசர்கள் அருணனின் மகன்கள்.
# ஜரத்காரு

**ஜரத்காரு** (Jaratkaru), இந்து தொன்மவியலின்படி, முனிவரான இவர், தன் பெயரைக் கொண்ட வாசுகியின் தங்கையான நாககன்னி ஜரத்காருவை, தன் முன்னோர்களின் வேண்டுதலின்படி மணந்தவர். ஜரத்காரு முனிவருக்கும் நாககன்னியான ஜரத்காருக்கும் பிறந்தவரே ஆஸ்திகர்.  
தன் தாயின் (நாககன்னி ஜரத்காரு), சகோதர்களான நாகர்களை குறிப்பாக தட்சகனை, ஜனமேஜயன் நடத்திய வேள்வித்தீயில் வீழ்ந்து இறப்பதிலிருந்து ஆஸ்திகர் காத்தருளினார். ஜரத்காருவைப் பற்றிய குறிப்புகள் புராணங்கள் மற்றும் மகாபாரதம் ஆதி பருவத்தில் காணப்படுகிறது.  
அரித்துவார் அருகே உள்ள சிறு மலை மீது நாக்கன்னி ஜரத்காருவை மானசா தேவி என்ற பெயரில் கோயில் கட்டி வழிபடுகின்றனர்
# அல்லைலமீன்

**அல்லைலமீன்** (*Allylamine*) என்பது C<sub>3</sub>H<sub>5</sub>NH<sub>2</sub>. என்ற மூலக்கூறு வாய்பாடு கொண்ட ஒரு கரிமச் சேர்மமாகும். நிறைவுறாத அமீன் சேர்மத்திற்கு இந்த நிறமற்ற திரவம் ஒரு மிக எளிமையான எடுத்துக்காட்டாகும்.
# அல்லைலமீன்

## தயாரிப்பும் வினைகளும்

அல்லைல் குளோரைடை அமோனியாவுடன் சேர்த்து வினைபுரிய வைத்து தொடர்ந்து காய்ச்சி வடிப்பதன் மூலம் அல்லைலமீன், இரட்டை அல்லைலமீன், மூவல்லைலமீன் ஆகிய மூன்றுவகை அல்லலைமீன்களும் தயாரிக்கப்படுகின்றன. அல்லைல் சமதையோ சயனேட்டை நீராற்பகுத்தல் வினையின் மூலம் தூய்மையான அல்லைலமீன் மாதிரிகள் தயாரிக்க முடியும் . இது அமீனின் பண்புகளை குறிப்பிடத்தக்க அளவில் வெளிப்படுத்துகிறது  
பலபடியாக்கல் வினைவழிமுறையில் பல்லல்லைமீன் வகை ஒரின பலபடிகள் அல்லது இணை பலபடிகள் தயாரிக்க முடியும். இப்பலபடிகள் தலைகீழ் சவ்வூடு பரவலில் சீரிய சவ்வுகளாக விளங்குகின்றன.  
நடைமுறையிலுள்ள அல்லைலமீன்கள் விரிவான மருத்துவப் பயன்கள் கொண்டுள்ளன. புளூனரிசின் மற்றும் நாப்டிஃபைன் ஆகியன சில குறிப்பிடத்தக்க மருந்து வகைகளாகும். ஒற்றைத் தலைவலிக்கான மருந்தாக புளூனரிசின் என்ற அல்லலைமீனும் பூஞ்சைத் தொற்று நோய்களுக்கு, உதாரணமாக படர்தாமரை, கழிப்பறைப் படை நோய்களுக்கு எதிரான எதிர்ப்பு சக்தியாக விளங்குகிறது.  
மற்றும் நாப்டிஃபைன் போன்ற வீரியமான மருந்துவகை அல்லைலமீன்கள்]]
# அல்லைலமீன்

## பாதுகாப்பு

பிற அல்லைல் வழிப்பொருட்கள் போலவே அல்லைலமீன் கண்ணீர் புகை குண்டாக உள்ளது. தோலில் எரிச்சலை உண்டாக்கும் இச்சேர்மத்தை உட்கொள்ள நேரிட்டால், எலிகளிடம் அதனுடைய உயிர்போக்கும் அளவு 106 மிகி/கிகி எனக் கணக்கிடப்பட்டுள்ளது.
# ஆஸ்திகர்

நாக வேள்வியை நிறுத்தி, தட்சகன் முதலான நாகர்களை காத்த இளம் முனி ஆஸ்திகர்]]  
**ஆஸ்திகர்** (Astika (Hinduism), மகாபாரதத்தில், ஆதி பருவத்தில் கூறப்படும் ஜரத்காரு என்ற முனிவருக்கும், வாசுகியின் தங்கையான ஜரத்காரு என்ற நாககன்னிக்கும் பிறந்தவர். தன் தாய் *ஜரத்காரு* வேண்டுதலுக்கு இணங்க, ஜனமேஜயனின் நாக வேள்வியை நிறுத்தியதன் மூலம், நாக வேள்வியில் வீழ்ந்து இறக்கின்ற நிலையில் இருந்த தன் தாயின் இனத்தாரான தட்சகன் முதலான நாகர்களை காத்தவர் ஆஸ்திகர் என்ற இளம் வயது முனிவர்.
# பரதன் (மகாபாரதம்)

குழந்தை பரதன். (ராஜா ரவிவர்மாவின் ஓவியம்)]]  
**பரதன்** (Bharata) (சமசுகிருதம்: भरत) சமசுகிருத மொழியில் *பரதன்* எனில் *ஏற்றுக் கொள்ளப்பட்டவன்* என்று பொருள். துஷ்யந்தன்-சகுந்தலை தம்பதியருக்குக் காட்டில் பிறந்தவன்.
பரதனின் இயற்பெயர் சர்வதமனா என்பதாகும். *சர்வதமனா* எனில் *அனைத்தையும் அடக்கி ஆள்பவன்* என்று பொருள். ஆறு வயது நிரம்பிய சகுந்தலையின் மகன், கன்வ முனிவரின் ஆசிரமத்தில் வளர்கையில் எந்த பலம் மிகுந்த மிருகத்தையும் பற்றி அடக்கி வைப்பதால் *சர்வதமனா* (அனைத்தையும் அடக்கி கைப்பற்றுபவன்) என அழைக்கப்படுவான் என்று கன்வர் முனிவர் கூறினார்.  
பரதன், துஷ்யந்தனுக்குப் பின்பு குரு நாட்டின் பேரரசனான். பரதனின் வம்சத்தில் பிறந்ததால், பாண்டவர் மற்றும் பரத குலத்தினர் என்பர்.  
இந்தியக் குடியரசை **பாரத்** (பரத கண்டம்) என்று அதிகாரப்பூர்வமாக அழைக்கப்படுவது, இப்பேரரசன் பரதன் பெயரில்தான். வர்ஷம் எனில் மலைகளால் சூழப்பட்ட பகுதி எனப் பொருள்.
# பரதன் (மகாபாரதம்)

## முன் வரலாறு

விசுவாமித்திரர் - மேனகைக்கும் பிறந்த சகுந்தலையை விட்டுப் பிரிந்தனர் தம்பதியர். சாகுந்தலப் பறவைகளால் காக்கப்பட்ட சகுந்தலையைக் கன்வர் என்ற முனிவர் எடுத்து வளர்த்தார். பருவ வயதடைந்த சகுந்தலை, தற்செயலாகக் காட்டில் துஷ்யந்தனைச் சந்தித்துப் பழகிக் கந்தர்வ திருமணம் செய்து கொண்டனர். சகுந்தலையின் விரலில் ஒரு மோதிரத்தை அணிவித்து, சில நாட்கள் சகுந்தலையுடன் உறவாடி விட்டு, தன் நாட்டை நோக்கிச் சென்றான். துஷ்யந்தன் பிரிவால் வாடிக் கொண்டிருந்த சகுந்தலைக்குப் பரதன் பிறந்தான். ஒரு நாள் சகுந்தலை பரதனைத் தூக்கிக் கொண்டு, துஷ்யந்தனின் அரண்மனைக்குச் சென்று, தன்னையும் பரதனையும் ஏற்றுக் கொள்ள வேண்டினாள். துஷ்யந்தன் சகுந்தலையையும், சர்வதமனாவையும் ஏற்றுக் கொள்ளவில்லை. விசுவாமித்திரர், துஷ்யந்தனிடம் நடந்த உண்மைகளைக் கூறியும் சகுந்தலையையும் சர்வதமனாவையும் ஏற்றுக் கொள்ள மறுத்து விட்டான். பின் வானத்தில் *அசரீரி* ஒலி கேட்ட பின்பு துஷ்யந்தன், சகுந்தலையையும் பரதனையும் ஏற்றுக் கொண்டான். *சர்வதமனா* ஏற்றுக் கொண்ட குழந்தையானபடியால், *பரதன்* என்று அழைக்கப்பட்டான்.
# பரதன் (மகாபாரதம்)

## குடும்பம்

பரதனின் மூன்று மனைவிகள் மூலம் ஒன்பது குழந்தைகளும் பிறந்தன. ஆனால் அவர்கள் அனைவரும் நாடாள தகுதியற்ற காரணத்தாலேயே, பரதனின் மனைவியர் அவர்களைத் தங்கள் கையாலேயே கொன்று விட்டனர். பின்னர் பரதன் புத்திர வேள்வி செய்து, அவ்வேள்வியில் உதித்த மகனுக்குப் *பூமன்யு* எனப் பெயரிட்டான். நற்குணமுடைய பூமன்யு பரதனுக்குப் பின் நாடாண்டான்.
# பரதன் (மகாபாரதம்)

## இதனையும் காண்க

- பரத கண்டம்
# விக்கிப்பீடியா:Statistics/weekly/26-Apr-2015
| 119 | 5.107.30.187 | 0 | 1 | 0 | 0 | 0 | 0 | 0 | 1 | 0 |  |
| 120 | மகேந்திரன் குலராஜ் | 0 | 0 | 0 | 0 | 0 | 0 | 1 | 1 | 0 |  |
| 121 | 188.96.34.12 | 0 | 1 | 0 | 0 | 0 | 0 | 0 | 1 | 0 |  |
| 122 | 59.90.148.150 | 0 | 1 | 0 | 0 | 0 | 0 | 0 | 1 | 61 |  |
| 123 | 77.11.62.23 | 0 | 1 | 0 | 0 | 0 | 0 | 0 | 1 | 16 |  |
| 124 | Palagiri | 0 | 1 | 0 | 0 | 0 | 0 | 0 | 1 | 29 |  |
| 125 | 2.51.146.83 | 0 | 1 | 0 | 0 | 0 | 0 | 0 | 1 | 28 |  |
| 126 | 117.213.113.191 | 0 | 1 | 0 | 0 | 0 | 0 | 0 | 1 | 97 |  |
| 127 | Musamies | 0 | 1 | 0 | 0 | 0 | 0 | 0 | 1 | 0 |  |
| 128 | 101.222.253.53 | 0 | 0 | 0 | 0 | 0 | 1 | 0 | 1 | 0 |  |
| 129 | Diyapazon | 0 | 1 | 0 | 0 | 0 | 0 | 0 | 1 | 0 |  |
| 130 | 2.96.36.192 | 0 | 1 | 0 | 0 | 0 | 0 | 0 | 1 | 128 |  |
| 131 | RISK RAJA | 0 | 1 | 0 | 0 | 0 | 0 | 0 | 1 | 9 |  |
| 132 | குமரிநாடன் | 0 | 0 | 0 | 0 | 0 | 0 | 1 | 1 | 0 |  |
| 133 | 121.247.11.185 | 0 | 1 | 0 | 0 | 0 | 0 | 0 | 1 | 140 |  |
| 134 | Kskhh | 0 | 1 | 0 | 0 | 0 | 0 | 0 | 1 | 23 |  |
| 135 | 117.206.112.34 | 0 | 1 | 0 | 0 | 0 | 0 | 0 | 1 | 16 |  |
| 136 | Chongkian | 0 | 1 | 0 | 0 | 0 | 0 | 0 | 1 | 22 |  |
| 137 | 121.246.25.202 | 0 | 1 | 0 | 0 | 0 | 0 | 0 | 1 | 550 |  |
| 138 | 180.234.35.82 | 0 | 1 | 0 | 0 | 0 | 0 | 0 | 1 | 0 |  |
| 139 | Shanmugamp7 | 0 | 0 | 0 | 0 | 0 | 0 | 1 | 1 | 0 |  |
| 140 | 71.12.60.7 | 0 | 1 | 0 | 0 | 0 | 0 | 0 | 1 | 396 |  |
| 141 | Dineshdevandiran | 0 | 0 | 0 | 0 | 0 | 0 | 1 | 1 | 0 | } |
# தி கோல்

**தி கோல்** (*The Goal*) என்ற நாவல் எலியஹு எம் கொல்ரட் என்பவரால் எழுதப்பட்டது. இது முதலில் 1984 இல் வெளியிடப்பட்டது மேலும் இரண்டு முறை திருத்தப்பட்ட மறுவெளியீடு செய்யப்பட்டுள்ளது. தமிழில் அஞ்சனா தேவ் என்பவரால் மொழி பெயர்க்கப்பட்டுள்ளது.
# தி கோல்

## கதை அடிப்படை

இது ஒரு கற்பனை கதை. ஒரு தொழில்சாலையில் புதிய அதிகாரியாக பொறுப்பேற்ற ஒருவர் நலிந்துகிடக்கும் இக்கட்டான சூழ்நிலையில் இருந்து எப்படி மீட்டு எடுக்கிறார் என்பதே கதை.
# தி கோல்

## பாத்திரம்

- அலெக்ஸ் ரோகோ, - முக்கியக் கதாபாத்திரம் , உற்பத்தி ஆலை மேலாளர்
- பில் பீச் - பிரிவு துணைத் தலைவர்
- பிரான் - அலெக்ஸ் செயலாளர்
- யோனா - ஆலோசகர்
- லூ - தலைமை கணக்காளர்
- ஸ்டேசி - ஆலை சரக்கு மேலாளர்
# நாப்டிஃபைன்

**நாப்டிஃபைன்** (*Naftifine*, வணிகவியல் குறியீட்டுப் பெயர் **நாப்டின்**, *Naftin*) என்பது ஒரு பூஞ்சை எதிர்ப்பு மருந்து வகை அல்லைலமீன் ஆகும். பாதப் படை, கவட்டைப்படை, உடற்படை போன்ற பூஞ்சை பாதிப்பு நோய்களைக் குணப்படுத்த இதைப் பயன்படுத்துகிறார்கள்.  
நாப்டிஃபைனின் மதிப்புமிக்க இச்செயல்பாட்டிற்கு துல்லியமான வழிமுறை அறியப்படவில்லை. ஆனால் சிகுவாலீன் 2,3 ஈப்பாக்சிடேசு நொதியைக் கட்டுபடுத்துவதன் மூலம் தேர்ந்தெடுத்த சில உயிரியல் தொகுப்பு வினைகளைத் தடுக்கிறது. இதன் அரைவாழ்வுக் காலம் 2 முதல் 3 நாட்கள் எனக் கணக்கிடப்பட்டுள்ளது.
# சிற்பி (இசையமைப்பாளர்)

**சிற்பி** (*Sirpy*) என்ற திரைப் பெயரால் அறியப்படும் **இரா. நாராயணன்** (*R. Narayanan*) தமிழ், தெலுங்கு, மலையாளத் திரைப்பட இசையமைப்பாளர் ஆவார். இவர் சில பாடல்களையும் பாடியுள்ளார்.
இவர் 1993ஆம் ஆண்டில் கோகுலம் என்ற தமிழ்த் திரைப்படத்தில் இசையமைப்பாளராக அறிமுகமானார். இவர் 1997இல் கலைமாமணி விருதைப் பெற்றுள்ளார்.